สรุปภาวะตลาดต่างประเทศ ประจำวันที่ 3 ก.ค. 2562
สรุปภาวะตลาดต่างประเทศ ประจำวันที่ 3 ก.ค. 2562
สรุปภาวะตลาดต่างประเทศ ประจำวันที่ 3 ก.ค. 2562
4 ก.ค. 2562

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (3 ก.ค.) โดยทั้งดาวโจนส์, S&amp;P500 และ Nasdaq ต่างก็ทำสถิติปิดที่ระดับสูงสุดเป็นประวัติการณ์ ขานรับกระแสคาดการณ์ที่ว่า ธนาคารกลางสหรัฐ (เฟด) จะปรับลดอัตราดอกเบี้ย หลังจากสหรัฐเปิดเผยข้อมูลเศรษฐกิจที่อ่อนแอหลายรายการ ขณะที่นักลงทุนจับตาตัวเลขจ้างงานนอกภาคเกษตรของสหรัฐซึ่งมีกำหนดเปิดเผยในวันศุกร์นี้
ดัชนีเฉลี่ยอุตสาหกรรมดาวโจนส์ปิดที่ 26,966.00 จุด เพิ่มขึ้น 179.32 จุด หรือ +0.67% ขณะที่ดัชนี S&amp;P500 ปิดที่ 2,995.82 จุด เพิ่มขึ้น 22.81 จุด หรือ +0.77% และดัชนี Nasdaq ปิดที่ 8,170.23 จุด เพิ่มขึ้น 61.14 จุด หรือ +0.75%
 
ตลาดหุ้นยุโรปปิดบวกเมื่อคืนนี้ (3 ก.ค.) โดยได้แรงหนุนจากความหวังที่ว่า นางคริสติน ลาการ์ด ว่าที่ประธานธนาคารกลางยุโรป (ECB) คนใหม่ จะยังคงดำเนินนโยบายการเงินที่ผ่อนคลายต่อไป นอกจากนี้ ตลาดยังได้แรงหนุนจากการที่อิตาลีสามารถหลีกเลี่ยงมาตรการลงโทษทางวินัยของสหภาพยุโรป (EU) ได้ หลังดำเนินการเพื่อปรับลดระดับหนี้สิน
ดัชนี Stoxx Europe 600 บวก 0.85% ปิดที่ 392.58 จุด
ดัชนี CAC-40 ตลาดหุ้นฝรั่งเศสปิดที่ 5,618.81 จุด เพิ่มขึ้น 42.00 จุด หรือ +0.75% ขณะที่ ดัชนี DAX ตลาดหุ้นเยอรมันปิดที่ 12,616.24 จุด เพิ่มขึ้น 89.52 จุด หรือ +0.71% และ ดัชนี FTSE 100 ตลาดหุ้นลอนดอนปิดที่ 7,609.32 จุด เพิ่มขึ้น 50.13 จุด หรือ +0.66%
 
ตลาดหุ้นลอนดอนปิดปรับตัวขึ้นเมื่อคืนนี้ (3 ก.ค.) เนื่องจากนักลงทุนพากันเข้าซื้อหุ้นกลุ่มส่งออกที่ได้แรงหนุนจากการที่เงินปอนด์อ่อนค่าลง หลังอังกฤษเปิดเผยข้อมูลเศรษฐกิจที่อ่อนแอ ซึ่งตอกย้ำการคาดการณ์ที่ว่า ธนาคารกลางอังกฤษจะปรับลดอัตราดอกเบี้ยลง และยังกระตุ้นให้นักลงทุนเข้าซื้อหุ้นที่ให้เงินปันผลสูงด้วย
ดัชนี FTSE 100 ตลาดหุ้นลอนดอนปิดที่ 7,609.32 จุด เพิ่มขึ้น 50.13 จุด หรือ +0.66%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (3 ก.ค.) หลังจากสำนักงานสารสนเทศด้านการพลังงานของรัฐบาลสหรัฐ (EIA) สต็อกน้ำมันดิบสหรัฐปรับตัวลงติดต่อกันเป็นสัปดาห์ที่ 3 ขณะที่สถาบันปิโตรเลียมอเมริการะบุว่า สต็อกน้ำมันดิบสหรัฐร่วงลงอย่างมากในสัปดาห์ที่ผ่านมา ซึ่งข้อมูลดังกล่าวช่วยให้นักลงทุนคลายความกังวลเกี่ยวกับภาวะน้ำมันล้นตลาด
สัญญาน้ำมันดิบ WTI ส่งมอบเดือนส.ค. เพิ่มขึ้น 1.09 ดอลลาร์ หรือ 1.9% ปิดที่ 57.34 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ย. เพิ่มขึ้น 1.42 ดอลลาร์ หรือ 2.3% ปิดที่ 63.82 ดอลลาร์/บาร์เรล
 
สัญญาทองคำตลาดนิวยอร์กปิดพุ่งขึ้นเมื่อคืนนี้ (3 ก.ค.) โดยได้แรงหนุนจากการคาดการณ์ที่ว่า ธนาคารกลางสหรัฐ (เฟด) จะปรับลดอัตราดอกเบี้ยในเดือนนี้ นอกจากนี้ สถานการณ์ตึงเครียด้านการเมืองระหว่างสหรัฐและอิหร่านยังเป็นอีกปัจจัยที่ทำให้นักลงทุนเข้าซื้อทองคำในฐานะสินทรัพย์ที่ปลอดภัย
สัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 12.9 ดอลลาร์ หรือ 0.92% ปิดที่ 1,420.90 ดอลลาร์/ออนซ์
สัญญาโลหะเงินส่งมอบเดือนก.ย. เพิ่มขึ้น 9.8 เซนต์ หรือ 0.64% ปิดที่ 15.336 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 10.10 ดอลลาร์ หรือ 1.21% ปิดที่ 843.60 ดอลลาร์/ออนซ์
สัญญาพัลลาเดียมส่งมอบเดือนก.ย. เพิ่มขึ้น 13.00 ดอลลาร์ หรือ 0.8% ปิดที่ 1,565.80 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (3 ก.ค.) แม้สหรัฐเปิดเผยข้อมูลเศรษฐกิจที่ซบเซาหลายรายการ ขณะที่เงินปอนด์อ่อนค่าลงหลังจากผู้ว่าการธนาคารกลางอังกฤษ (BOE) ส่งสัญญาณผ่อนคลายนโยบายการเงินเพื่อรับมือกับสถานการณ์ Brexit แบบไร้ข้อตกลง
ดอลลาร์สหรัฐแข็งค่าเมื่อเทียบกับเงินเยน ที่ระดับ 107.86 เยน จากระดับ 107.84 เยน และแข็งค่าเมื่อเทียบกับฟรังก์สวิส ที่ระดับ 0.9873 ฟรังก์ จากระดับ 0.9859 ฟรังก์ แต่ดอลลาร์สหรัฐอ่อนค่าลงเมื่อเทียบกับดอลลาร์แคนาดา ที่ระดับ 1.3064 ดอลลาร์แคนาดา จากระดับ 1.3110 ดอลลาร์แคนาดา
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1278 ดอลลาร์ จากระดับ 1.1290 ดอลลาร์ ขณะที่เงินปอนด์อ่อนค่าลงแตะที่ระดับ 1.2576 ดอลลาร์ จากระดับ 1.2602 ดอลลาร์ ส่วนดอลลาร์ออสเตรเลียแข็งค่าขึ้นสู่ระดับ 0.7034 ดอลลาร์สหรัฐ จากระดับ 0.6987 ดอลลาร์สหรัฐ
 